  Наталья Тетерина Можга карысь «Ӟаныкай» дуэтын кырӟасьёс Вероника Романова но Наталия Орлова ог дас ар ӵошен сцена вылэ потало ни. Туэ соос удмурт кырӟанъя «Элькуновидение» вожвылъяськонын карзылэсь данзэ утёзы. Со сярысь ивортодэтъя «Удмуртия» агентстволы дуэтлэн ёзчиез Вероника Романова вераз. Солэн кылъёсызъя, кыкназы ик кырӟасьёс лулчеберетъя «Дубитель» юртын ужало: Вероника Романова – хормейстер луыса, нош Наталия Орлова – вокалъя «Домисолька» нылпи кружоклэн кивалтӥсез луыса. Ӵапак «Дубитель» юртысен ик дуэтлэн творчествоез кутскиз. Нылкышноос кемалась ӵошен кырӟало ке но, нимзы алигес кылдӥз. Милям ниммы ӧй вал азьло, но мынам кемалась озьы потэ вал ни шуэме. Ӟан – со душа, ӟаныкай – душечка Вероника Романова, «Ӟаныкай» дуэтын кырӟасьКызьы пусъе кырӟась, «Элькуновидение» пыриськон сярысь «Ӟаныкай» дуэтэз эшъёссы малпаськытӥзы. Одӥген сцена вылэ потыны кышкытгес, нош кыкнамы ми – кужым, шуэ Вероника Романова. Мон тазьы концертъёсы ветлӥсько ке, трос эшъёсы мынам Ижкарысь мыным весь шуо, малы тон уд кырӟаськы «Элькуновидениын». Мон шуисько, уг тодӥськы, ноку но положениез адӟем ӧвӧл. Таяз положение ми доры вуиз. Ми Наташаен, ойдо, утчалом, шуыса малпам. Огнамылы кырӟаны кышкыт кыӵе ке но, сояз арын оло быгатом одӥген. Таяз арын малпамы кыкнамы, кыкнамы ми – кужым Вероника Романова, «Ӟаныкай» дуэтын кырӟасьКонкурсын дуэт Александр Белоноговлэн кылъёсызъя Вячеслав Кудрявцевлэсь «Мар луиз» кырӟанзэ быдэстозы. Та ужез «Ӟаныкайлы» ачиз автор ог 5 ар талэсь азьвыл кузьмаз. Со дырысен кырӟан нылкышноослэн репертуаразы юнматскиз. Сое милемлы кузьмаз Вячеслав Григорьевич Кудрявцев. Солэн вал бенифисэз 5 ар талэсь азьло. Кемалась ни та кырӟан милям репертуарамы. Ми сое кырӟамы, адямиослы кельшиз. «Элькуновидение» сярысь кылӥмы но шуак-дуак ми отчы дасяським, кырӟанмы вань шуыса, фонограммаез вань. <…> Кырӟан чебер, яратон сярысь Вероника Романова, «Ӟаныкай» дуэтын кырӟасьКырӟась верамъя, «Элькуновидение» вожвылъяськонлэсь соос выль тодматсконъёс но творчествоязы выль омыр витё. Конкурсэ котькуд пыриськисьлэн кадь ик, валамон, «Ӟаныкай» дуэтлэн вормемез потэ. Тодэ вайытом, Можга карысь сяна, та дыре «Элькуновидение-2018» вожвылъяськонэ Эгра каргуртысь, Эгра ёросысь, Дэри, Алнаш, Можга, Юкаменск, Сюмси, Кияса ёросъёсысь куриськонъёс вуизы. Озьы ик мылкыдзэс веразы, Балезино но Вотка ёросъёс. Тегъёс: Лулчеберет Можга Удмуртия кырӟан Элькуновидение  